text: Dagen derpå: To haller og 30 campingvogne er udbrændt
  19 august 2016 kl. 11.25
  Hos Vejle Caravan prøver man at få overblik over skaderne dagen efter den voldsomme brand, som kunne ses langt omkring og udviklede giftig røg.
  Torsdag eftermiddag udbrød der brand hos Vejle Caravans i Vejle. Branden udviklede en kæmpe røgsky, som kunne ses over det meste af byen.
  Årsagen til branden er endnu ikke fundet. Politiet er igang med de brandtekniske undersøgelser, og regner med de har det endelige overblik onsdag i næste uge.
  Ved branden udbrændte to haller og omkring 30 campingvogne, og den var så voldsom, at der blev tilkaldt brandfolk fra både Hedensted og Fredericia.
  
  De sidste brandfolk kørte først fra stedet ved fire-tiden fredag morgen.
  Hos Vejle Caravan regner de med at kunne åbne butikken allerede på mandag eller tirsdag i næste uge, da de har mulighed for at leje lokaler hos naboen
  Ingen mennesker kom tilskade ved branden.
  
  
  